මෙරටට දෙල් භෝගය හඳුන්වාදීම පිළිබඳව ජනප්‍රවාදිත මත ගණනාවක් වේ. ලන්දේසීන් විසින් මෙරටට දෙල් භෝගය හඳුන්වාදීම පිළිබඳ ජනප්‍රවාදයේ එන ජනප්‍රිය මතයේ වන්නේ සිංහලයන්ගේ එඩිතර වීර ක්‍රියාවන්ගෙන් පීඩාවට හා භීතියට පත්වූ ලන්දේසීන් උෂ්ණාධික ආහාරයක් වන දෙල් මෙරටට හඳුන්වාදී සිංහලයන් දෙල් කෑමට පුරුදුකර රෝගී කිරීමට සැලසුම් කළ බවය. නමුත් උෂ්ණාධික බල මාළු කෑමේදී පොල් මිශ්‍ර කර ගැනීමට හුරුව සිටි මෙරට වැසියන් දෙල් කෑමේදීද පොල් මිශ්‍ර කරගත් හෙයින් එහි ඇති උෂ්ණයෙන් බලපෑමක් නොවූ බවට මත ඇත. මේ පිළිබඳව එන තවත් ජනප්‍රවාදයකින් කියවෙන්නේ වැලිතර ප්‍රදේශයේ ජීවත්වූ පිනොස් ආරච්චි නමැති අයකු යුරෝපීය නැව්වලට ආරක්ෂාව සපයමින් කටයුතු කළ බවත් එසේ කටයුතු කරන අවස්ථාවක කුඩා යාත්‍රාවක ගමන් කරමින් සිටියදී කුණාටුවකට හසුව දූපතකට ගසාගෙන ගිය බවත්ය. එම දූපතේ අතරමං වූ ඔහුට ආහාරයට තිබී ඇත්තේ දෙල් පමණි. පසුව එම දූපතෙන් නැවත එනවිට ඔහු දෙල් පැළ කිහිපයක් ගෙනවිත් මෙරට රෝපණය කර ඇත.
දෙල් භෝගය මෙරටට හඳුන්වා දුන්නේ කවුද?
ලන්දේසීන්